Ericu950/Stoicheia-meter-silver huggingface dataset:
τοῦ θεοῦ δὲ λεγόμενος , οὐκ ἔσχες ἄν ποτ οὔ τε παγκλήρους δόμους οὔ τ ὄνομα πατρός .
πῶς γάρ , οὗ γ ἐγὼ γάμους ἔκρυπτον αὐτὴ καί σ ἀπέκτεινον λάθρα ;
ὃ δ ὠφελῶν σε προστίθησ ἄλλῳ πατρί .
οὐχ ὧδε φαύλως αὔτ ἐγὼ μετέρχομαι , ἀλλ ἱστορήσω Φοῖβον εἰσελθὼν δόμους , εἴ τ εἰμὶ θνητοῦ πατρὸς εἴ τε Λοξίου .
τίς οἴκων θυοδόκων ὑπερτελὴς ἀντήλιον πρόσωπον ἐκφαίνει θεῶν ;
φεύγωμεν , ὦ τεκοῦσα , μὴ τὰ δαιμόνων ὁρῶμεν  εἰ μὴ καιρός ἐσθ ἡμᾶς ὁρᾶν .
μὴ φεύγετ ·
οὐ γὰρ πολεμίαν με φεύγετε , ἀλλ ἔν τ Ἀθήναις κ ἀνθάδ οὖσαν εὐμενῆ 0 .
ἐπώνυμος δὲ σῆς ἀφικόμην χθονὸς Παλλάς , δρόμῳ σπεύσασ Ἀπόλλωνος πάρα , ὃς ἐς μὲν ὄψιν σφῷν μολεῖν οὐκ ἠξίου , μὴ τῶν πάροιθε μέμψις ἐς μέσον μόλῃ , ἡμᾶς δὲ πέμπει τοὺς λόγους ὑμῖν φράσαι ·
ὡς ἥδε τίκτει σ ἐξ Ἀπόλλωνος πατρός , δίδωσι δ οἷς ἔδωκεν , οὐ φύσασί σε , ἀλλ ὡς νομίζῃ ς οἶκον εὐγενέστατον .
ἐπεὶ δ ἀνεῴχθη πρᾶγμα μηνυθὲν τόδε , θανεῖν σε δείσας μητρὸς ἐκ βουλευμάτων καὶ τήνδε πρὸς σοῦ , μηχαναῖς ἐρρύσατο .
ἔμελλε δ αὐτὰ διασιωπήσας ἄναξ ἐν ταῖς Ἀθήναις γνωριεῖν ταύτην τε σήν , σέ θ ὡς πέφυκας τῆσδε καὶ Φοίβου πατρός .
ἀλλ ὡς περαίνω πρᾶγμα , καὶ χρησμοὺς θεοῦ , ἐφ οἷσιν ἔζευξ ἅρματ , εἰσακούσατον .
λαβοῦσα τόνδε παῖδα Κεκροπίαν χθόνα χώρει , Κρέουσα , κ ἀς θρόνους τυραννικοὺς ἵδρυσον .
ἐκ γὰρ τῶν Ἐρεχθέως γεγὼς δίκαιος ἄρχειν τῆς γ ἐμῆς ὅδε χθονός , ἔσται τ ἀν Ἑλλάδ εὐκλεής 0 .
οἱ τοῦδε γὰρ παῖδες γενόμενοι τέσσαρες ῥίζης μιᾶς ἐπώνυμοι γῆς κ ἀπιφυλίου χθονὸς λαῶν ἔσονται , σκόπελον οἳ ναίουσ ἐμόν .
γελέων μὲν ἔσται πρῶτος ·
εἶτα δεύτερος Ὅπλητες Ἀργαδῆς τ , ἐμῆς τ ἀπ αἰγίδος ἔμφυλον ἕξουσ Αἰγικορῆς .
οἱ τῶνδε δ αὖ παῖδες γενόμενοι σὺν χρόνῳ πεπρωμένῳ Κυκλάδας ἐποικήσουσι νησαίας πόλεις χέρσους τε παράλους , ὃ σθένος τ ἠμῇ χθονὶ δίδωσιν ·
ἀντίπορθμα δ ἠπείροιν δυοῖν πεδία κατοικήσουσιν , Ἀσιάδος τε γῆς Εὐρωπίας τε ·
τοῦδε δ ὀνόματος χάριν Ἴωνες ὀνομασθέντες ἕξουσιν κλέος .
ξούθῳ δὲ καὶ σοὶ γίγνεται κοινὸν γένος , Δῶρος μέν , ἔνθεν Δωρὶς ὑμνηθήσεται πόλις κατ αἶαν Πελοπίαν ·
ὁ δεύτερος Ἀχαιός , ὃς γῆς παραλίας Ῥίου πέλας τύραννος ἔσται , κ ἀπισημανθήσεται κείνου κεκλῆσθαι λαὸς ὄνομ ἐπώνυμος 0 .
καλῶς δ Ἀπόλλων πάντ ἔπραξε ·
πρῶτα μὲν ἄνοσον λοχεύει σ , ὥστε μὴ γνῶναι φίλους ·
ἐπεὶ δ ἔτικτες τόνδε παῖδα κ ἀπέθου ἐν σπαργάνοισιν , ἁρπάσαντ ἐς ἀγκάλας Ἑρμῆν κελεύει δεῦρο πορθμεῦσαι βρέφος , ἔθρεψέ τ οὐ δ εἴασεν ἐκπνεῦσαι βίον .
νῦν οὖν σιώπα , παῖς ὅδ ὡς πέφυκε σός , ἵν ἡ δόκησις Ξοῦθον ἡδέως ἔχῃ , σύ τ αὖ τὰ σαυτῆς ἀγάθ ἔχουσ ἴῃς , γύναι .
καὶ χαίρετ ·
ἐκ γὰρ τῆσδ ἀναψυχῆς πόνων εὐδαίμον ὑμῖν πότμον ἐξαγγέλλομαι .
ὦ Διὸς Παλλὰς μεγίστου θύγατερ , οὐκ ἀπιστίᾳ σοὺς λόγους ἐδεξάμεσθα ·
πείθομαι δ εἶναι πατρὸς Λοξίου καὶ τῆσδε .
καὶ πρὶν τοῦτο δ οὐκ ἄπιστον ἦν .
τ ἀμὰ νῦν ἄκουσον ·
αἰνῶ Φοῖβον οὐκ αἰνοῦσα πρίν , οὕνεχ οὗ ποτ ἠμέλησε παιδὸς ἀποδίδωσί μοι .
αἵδε δ εὐωποὶ πύλαι μοι καὶ θεοῦ χρηστήρια , δυσμενῆ πάροιθεν ὄντα 0 .
νῦν δὲ καὶ ῥόπτρων χέρας ἡδέως ἐκκρημνάμεσθα καὶ προσεννέπω πύλας .
ᾔνεσ οὕνεκ εὐλογεῖς θεὸν μεταβαλοῦσ ·
ἀεὶ γὰρ οὖν χρόνια μὲν τὰ τῶν θεῶν πως , ἐς τέλος δ οὐκ ἀσθενῆ 0 1 .
ὦ τέκνον , στείχωμεν οἴκους .
στείχεθ , ἕψομαι δ ἐγώ .
ἀξία γ ἡμῶν ὁδουρός 0 .
καὶ φιλοῦσά γε πτόλιν 0 .
ἐς θρόνους δ ἵζου παλαιούς .
ἄξιον τὸ κτῆμά μοι 0 .
ὦ Διὸς Λητοῦς τ Ἄπολλον , χαῖρ ·
ὅτῳ δ ἐλαύνεται συμφοραῖς οἶκος , σέβοντα δαίμονας θαρσεῖν χρεών ·
ἐς τέλος γὰρ οἱ μὲν ἐσθλοὶ τυγχάνουσιν ἀξίων , οἱ κακοὶ δ , ὥσπερ πεφύκασ , οὔποτ εὖ πράξειαν ἄν 0 .
ἥκω λιπὼν Αἴγαιον ἁλμυρὸν βάθος πόντου Ποσειδῶν , ἔνθα Νηρῄδων χοροὶ κάλλιστον ἴχνος ἐξελίσσουσιν ποδός .
ἐξ οὗ γὰρ ἀμφὶ τήνδε Τρωικὴν χθόνα Φοῖβός τε κ ἀγὼ λαΐνους πύργους πέριξ ὀρθοῖσιν ἔθεμεν κανόσιν , οὔποτ ἐκ φρενῶν εὔνοι ἀπέστη τῶν ἐμῶν Φρυγῶν πόλει ·
ἣ νῦν καπνοῦται καὶ πρὸς Ἀργείου δορὸς ὄλωλε πορθηθεῖσ ·
ὁ γὰρ Παρνάσιος Φωκεὺς Ἐπειός , μηχαναῖσι Παλλάδος ἐγκύμον ἵππον τευχέων ξυναρμόσας , πύργων ἔπεμψεν ἐντὸς ὀλέθριον βρέτας ·
ἔρημα δ ἄλση καὶ θεῶν ἀνάκτορα φόνῳ καταρρεῖ ·
πρὸς δὲ κρηπίδων βάθροις πέπτωκε Πρίαμος Ζηνὸς ἑρκείου θανών .
πολὺς δὲ χρυσὸς Φρύγιά τε σκυλεύματα πρὸς ναῦς Ἀχαιῶν πέμπεται ·
μένουσι δὲ πρύμνηθεν οὖρον , ὡς δεκασπόρῳ χρόνῳ ἀλόχους τε καὶ τέκν εἰσίδωσιν ἄσμενοι , οἳ τήνδ ἐπεστράτευσαν Ἕλληνες πόλιν .
ἐγὼ δέ  νικῶμαι γὰρ Ἀργείας θεοῦ Ἥρας Ἀθάνας θ , αἳ συνεξεῖλον Φρύγας  λείπω τὸ κλεινὸν Ἴλιον βωμούς τ ἐμούς ·
ἐρημία γὰρ πόλιν ὅταν λάβῃ κακή , νοσεῖ τὰ τῶν θεῶν οὐ δὲ τιμᾶσθαι θέλει .
πολλοῖς δὲ κωκυτοῖσιν αἰχμαλωτίδων βοᾷ Σκάμανδρος δεσπότας κληρουμένων .
καὶ τὰς μὲν Ἀρκάς , τὰς δὲ Θεσσαλὸς λεὼς εἴληχ Ἀθηναίων τε Θησεῖδαι πρόμοι 0 1 .
ὅσαι δ ἄκληροι Τρῳάδων , ὑπὸ στέγαις ταῖσδ εἰσί , τοῖς πρώτοισιν ἐξῃρημέναι στρατοῦ , σὺν αὐταῖς δ ἡ Λάκαινα Τυνδαρὶς Ἑλένη , νομισθεῖσ αἰχμάλωτος ἐνδίκως 0 .
τὴν δ ἀθλίαν τήνδ εἴ τις εἰσορᾶν θέλει , πάρεστιν , Ἑκάβην κειμένην πυλῶν πάρος , δάκρυα χέουσαν πολλὰ καὶ πολλῶν ὕπερ ·
ᾗ παῖς μὲν ἀμφὶ μνῆμ Ἀχιλλείου τάφου λάθρα τέθνηκε τλημόνως Πολυξένη ·
φροῦδος δὲ Πρίαμος καὶ τέκν 0 ·
ἣν δὲ παρθένον μεθῆκ Ἀπόλλων δρομάδα Κασάνδραν ἄναξ , τὸ τοῦ θεοῦ τε παραλιπὼν τό τ εὐσεβὲς γαμεῖ βιαίως σκότιον Ἀγαμέμνων λέχος .
ἀλλ , ὦ ποτ εὐτυχοῦσα , χαῖρέ μοι , πόλις ξεστόν τε πύργωμ ·
εἴ σε μὴ διώλεσεν Παλλὰς Διὸς παῖς , ἦσθ ἂν ἐν βάθροις ἔτι .
ἔξεστι τὸν γένει μὲν ἄγχιστον πατρὸς μέγαν τε δαίμον ἐν θεοῖς τε τίμιον , λύσασαν ἔχθραν τὴν πάρος , προσεννέπειν ;
αἱ γὰρ συγγενεῖς ὁμιλίαι , ἄνασσ Ἀθάνα , φίλτρον οὐ σμικρὸν φρενῶν 0 .
ἐπῄνεσ ὀργὰς ἠπίους ·
φέρω δὲ σοὶ κοινοὺς ἐμαυτῇ τ ἐς μέσον λόγους , ἄναξ .
μῶν ἐκ θεῶν του καινὸν ἀγγελεῖς ἔπος , ἢ Ζηνὸς ἢ καὶ δαιμόνων τινὸς πάρα ;
οὔκ , ἀλλὰ Τροίας οὕνεκ , ἔνθα βαίνομεν , πρὸς σὴν ἀφῖγμαι δύναμιν , ὡς κοινὴν λάβω .
ἦ πού νιν , ἔχθραν τὴν πρὶν ἐκβαλοῦσα , νῦν ἐς οἶκτον ἦλθες πυρὶ κατῃθαλωμένης ;
ἐκεῖσε πρῶτ ἄνελθε ·
κοινώσῃ λόγους καὶ συνθελήσεις ἃν ἐγὼ πρᾶξαι θέλω ;
μάλιστ ·
ἀτὰρ δὴ καὶ τὸ σὸν θέλω μαθεῖν ·
πότερον Ἀχαιῶν ἦλθες οὕνεκ ἢ Φρυγῶν 0 ;
τοὺς μὲν πρὶν ἐχθροὺς Τρῶας εὐφρᾶναι θέλω , στρατῷ δ Ἀχαιῶν νόστον ἐμβαλεῖν πικρόν .
τί δ ὧδε πηδᾷς ἄλλοτ εἰς ἄλλους τρόπους μισεῖς τε λίαν καὶ φιλεῖς ὃν ἂν τύχῃς ;
οὐκ οἶσθ ὑβρισθεῖσάν με καὶ ναοὺς ἐμούς ;
οἶδ , ἡνίκ Αἴας εἷλκε Κασάνδραν βίᾳ .
κ οὐδέν γ Ἀχαιῶν ἔπαθεν οὐ δ ἤκουσ ὕπο .
καὶ μὴν ἔπερσάν γ Ἴλιον τῷ σῷ σθένει .
τοιγάρ σφε σὺν σοὶ βούλομαι δρᾶσαι κακῶς .
ἕτοιμ ἃ βούλῃ τ ἀπ ἐμοῦ .
δράσεις δὲ τί ;
δύσνοστον αὐτοῖς νόστον ἐμβαλεῖν θέλω .
ἐν γῇ μενόντων ἢ καθ ἁλμυρὰν ἅλα 0 ;
ὅταν πρὸς οἴκους ναυστολῶσ ἀπ Ἰλίου .
καὶ Ζεὺς μὲν ὄμβρον καὶ χάλαζαν ἄσπετον πέμψει , δνοφώδη τ αἰθέρος φυσήματα ·
ἐμοὶ δὲ δώσειν φησὶ πῦρ κεραύνιον , βάλλειν Ἀχαιοὺς ναῦς τε πιμπράναι πυρί .
σὺ δ αὖ , τὸ σόν , παράσχες Αἴγαιον πόρον τρικυμίαις βρέμοντα καὶ δίναις ἁλός , πλῆσον δὲ νεκρῶν κοῖλον Εὐβοίας μυχόν , ὡς ἂν τὸ λοιπὸν τ ἄμ ἀνάκτορ εὐσεβεῖν εἰδῶσ Ἀχαιοί , θεούς τε τοὺς ἄλλους σέβειν .
ἡ χάρις γὰρ οὐ μακρῶν λόγων δεῖται ·
ταράξω πέλαγος Αἰγαίας ἁλός .
ἀκταὶ δὲ Μυκόνου Δήλιοί τε χοιράδες Σκῦρός τε Λῆμνός θ αἱ Καφήρειοί τ ἄκραι πολλῶν θανόντων σώμαθ ἕξουσιν νεκρῶν 0 .
ἀλλ ἕρπ Ὄλυμπον καὶ κεραυνίους βολὰς λαβοῦσα πατρὸς ἐκ χερῶν καραδόκει , ὅταν στράτευμ Ἀργεῖον ἐξιῇ κάλως .
μῶρος δὲ θνητῶν ὅστις ἐκπορθεῖ πόλεις , ναούς τε τύμβους θ , ἱερὰ τῶν κεκμηκότων , ἐρημίᾳ δοὺς αὐτὸς ὤλεθ ὕστερον 0 .
ἄνα , δύσδαιμον , πεδόθεν κεφαλή 0 ·
ἐπάειρε δέρην ·
οὐκέτι Τροία τάδε καὶ βασιλῆς ἐσμεν Τροίας .
μεταβαλλομένου δαίμονος ἀνέχου .
πλεῖ κατὰ πορθμόν , πλεῖ κατὰ δαίμονα , μη δὲ προσίστω πρῷραν βιότου πρὸς κῦμα πλέουσα τύχαισιν .
αἰαῖ αἰαῖ 0 .
τί γὰρ οὐ πάρα μοι μελέᾳ στενάχειν , ᾗ πατρὶς ἔρρει καὶ τέκνα καὶ πόσις 0 ;
ὦ πολὺς ὄγκος συστελλόμενος προγόνων , ὡς οὐδὲν ἄρ ἦσθα .
τί με χρὴ σιγᾶν ;
τί δὲ μὴ σιγᾶν 0 ;
δύστηνος ἐγὼ τῆς βαρυδαίμονος ἄρθρων κλίσεως , ὡς διάκειμαι , νῶτ ἐν στερροῖς λέκτροισι ταθεῖσ .
οἴμοι κεφαλῆς , οἴμοι κροτάφων πλευρῶν θ , ὥς μοι πόθος εἱλίξαι καὶ διαδοῦναι νῶτον ἄκανθάν τ εἰς ἀμφοτέρους τοίχους , μελέων ἐπὶ τοὺς αἰεὶ δακρύων ἐλέγους .
μοῦσα δὲ χαὕτη τοῖς δυστήνοις ἄτας κελαδεῖν ἀχορεύτους 0 .
πρῷραι ναῶν , ὠκείαις Ἴλιον ἱερὰν αἳ κώπαις δι ἅλα πορφυροειδέα καὶ λιμένας Ἑλλάδος εὐόρμους αὐλῶν παιᾶνι στυγνῷ συρίγγων τ εὐφθόγγων φωνᾷ βαίνουσαι πλεκτὰν Αἰγύπτου παιδείαν ἐξηρτήσασθ , αἰαῖ , Τροίας ἐν κόλποις τὰν Μενελάου μετανισόμεναι στυγνὰν ἄλοχον , Κάστορι λώβαν τῷ τ Εὐρώτᾳ δυσκλείαν , ἃ σφάζει μὲν τὸν πεντήκοντ ἀροτῆρα τέκνων Πρίαμον , ἐμέ τε μελέαν Ἑκάβαν ἐς τάνδ ἐξώκειλ ἄταν 0 .
ὤμοι , θάκους οἵους θάσσω , σκηναῖς ἐφέδρους Ἀγαμεμνονίαις 0 .
δούλα δ ἄγομαι γραῦς ἐξ οἴκων πενθήρη κρᾶτ ἐκπορθηθεῖσ οἰκτρῶς .
ἀλλ ὦ τῶν χαλκεγχέων Τρώων ἄλοχοι μέλεαι , καὶ κοῦραι κοῦραι δύσνυμφοι , τύφεται Ἴλιον , αἰάζωμεν .
μάτηρ δ ὡσεί τις πτανοῖς ὄρνισιν , ὅπως ἐξάρξω γὼ κλαγγάν , μολπάν , οὐ τὰν αὐτὰν οἵαν ποτὲ δὴ σκήπτρῳ Πριάμου διερειδομένα ποδὸς ἀρχεχόρου πληγαῖς Φρυγίους εὐκόμποις ἐξῆρχον θεούς .
ἑκάβη , τί θροεῖς ;
τί δὲ θωΰσσεις ;
ποῖ λόγος ἥκει ;
διὰ γὰρ μελάθρων ἄιον οἴκτους οὓς οἰκτίζῃ .
διὰ δὲ στέρνων φόβος ἄισσεν Τρῳάσιν , αἳ τῶνδ οἴκων εἴσω δουλείαν αἰάζουσιν .
ὦ τέκν , Ἀργείων πρὸς ναῦς ἤδη κινεῖται κωπήρης χείρ ;
οἲ ἐγώ , τί θέλουσ , ἦ πού μ ἤδη ναυσθλώσουσιν πατρίας ἐκ γᾶς ;
οὐκ οἶδ , εἰκάζω δ ἄταν .
μέλεαι μόχθων ἐπακουσόμεναι Τρῳάδες , ἔξω κομίζεσθ οἴκων 0 ·
στέλλουσ Ἀργεῖοι νόστον .
αἶ , αἶ 0 .
μή νύν μοι τὰν ἐκβακχεύουσαν Κασάνδραν , αἰσχύναν Ἀργείοισιν , πέμψητ ἔξω , μαινάδ , ἐπ ἄλγει δ ἀλγυνθῶ .
ἰώ 0 .
τροία Τροία δύσταν , ἔρρεις , δύστανοι δ οἵ σ ἐκλείποντες καὶ ζῶντες καὶ δμαθέντες .
τρομερὰ σκηνὰς ἔλιπον τάσδ Ἀγαμέμνονος ἐπακουσομένα , βασίλεια , σέθεν ·
μή με κτείνειν δόξ Ἀργείων κεῖται μελέαν ;
ἢ κατὰ πρύμνας ἤδη ναῦται στέλλονται κινεῖν κώπας ;
ὦ τέκνον , ὀρθρεύου σὰν ψυχάν .
ἐκπληχθεῖσ ἦλθον φρίκᾳ .
ἤδη τις ἔβα Δαναῶν κῆρυξ ;
τῷ πρόσκειμαι δούλα τλάμων ;
ἐγγύς που κεῖσαι κλήρου .
τίς μ Ἀργείων ἢ Φθιωτᾶν ἢ νησαίαν μ ἄξει χώραν δύστανον πόρσω Τροίας ;
αἰαῖ αἰαῖ , ποίοις δ οἴκτοις τὰν σὰν λύμαν ἐξαιάζεις ;
οὐκ Ἰδαίοις ἱστοῖς κερκίδα δινεύουσ ἐξαλλάξω .
νέατον τεκέων σώματα λεύσσω , νέατον μόχθους ἕξω κρείσσους , ἢ λέκτροις πλαθεῖσ Ἑλλάνων ʽἕρροι νὺξ αὕτα καὶ δαίμων .
ἢ Πειρήνας ὑδρευσομένα πρόσπολος οἰκτρὰ σεμνῶν ὑδάτων 0 .
τὰν κλεινὰν εἴ θ ἔλθοιμεν Θησέως εὐδαίμονα χώραν 0 .
μὴ γὰρ δὴ δίναν γ Εὐρώτα , τὰν ἐχθίσταν θεράπναν Ἑλένας , ἔνθ ἀντάσω Μενέλᾳ δούλα , τῷ τᾶς Τροίας πορθητᾷ .
τὰν Πηνειοῦ σεμνὰν χώραν , κρηπῖδ Οὐλύμπου καλλίσταν , ὄλβῳ βρίθειν φάμαν ἤκουσ εὐθαλεῖ τ εὐκαρπείᾳ 0 ·
τάδε δεύτερά μοι μετὰ τὰν ἱερὰν Θησέως ζαθέαν ἐλθεῖν χώραν 0 .
καὶ τὰν Αἰτναίαν Ἡφαίστου Φοινίκας ἀντήρη χώραν , Σικελῶν ὀρέων ματέρ , ἀκούω καρύσσεσθαι στεφάνοις ἀρετᾶς .
τάν τ ἀγχιστεύουσαν γᾶν Ἰονίῳ ναύται πόντῳ , ἃν ὑγραίνει καλλιστεύων ὁ ξανθὰν χαίταν πυρσαίνων Κρᾶθις ζαθέαις πηγαῖσι τρέφων εὔανδρόν τ ὀλβίζων γᾶν .
καὶ μὴν Δαναῶν ὅδ ἀπὸ στρατιᾶς κῆρυξ , νεοχμῶν μύθων ταμίας , στείχει ταχύπουν ἴχνος ἐξανύων .
τί φέρει ;
τί λέγει ;
δοῦλαι γὰρ δὴ Δωρίδος ἐσμὲν χθονὸς ἤδη .
ἑκάβη , πυκνὰς γὰρ οἶσθά μ ἐς Τροίαν ὁδοὺς ἐλθόντα κήρυκ ἐξ Ἀχαιικοῦ στρατοῦ , ἐγνωσμένος δὲ καὶ πάροιθέ σοι , γύναι , Ταλθύβιος ἥκω καινὸν ἀγγελῶν λόγον .
αἰαῖ , τόδε τόδε , φίλαι Τρῳάδες , ὃ φόβος ἦν πάλαι .
ἤδη κεκλήρωσθ , εἰ τόδ ἦν ὑμῖν φόβος .
αἰαῖ , τίν ἢ Θεσσαλίας πόλιν ἢ Φθιάδος εἶπας ἢ Καδμείας χθονός ;
κατ ἄνδρ ἑκάστη κ οὐχ ὁμοῦ λελόγχατε .
τίν ἄρα τίς ἔλαχε ;
τίνα πότμος εὐτυχὴς Ἰλιάδων μένει ;
ἀλλ ἕκαστα πυνθάνου , μὴ πάνθ ὁμοῦ .
τ οὐμὸν τίς ἆρ ἔλαχε τέκος , ἔνεπε , τλάμονα Κασάνδραν ;
ἐξαίρετόν νιν ἔλαβεν Ἀγαμέμνων ἄναξ .
ἦ τᾷ Λακεδαιμονίᾳ νύμφᾳ δούλαν 0 ;
οὔκ , ἀλλὰ λέκτρων σκότια νυμφευτήρια 0 .
ἦ τὰν τοῦ Φοίβου παρθένον , ᾇ γέρας ὁ χρυσοκόμας ἔδωκ ἄλεκτρον ζόαν 0 ;
ἔρως ἐτόξευσ αὐτὸν ἐνθέου κόρης 0 .
ῥῖπτε , τέκνον , ζαθέους κλῇ  δας καὶ ἀπὸ χροὸς ἐνδυ  τῶν στεφέων ἱεροὺς στολμούς .
οὐ γὰρ μέγ αὐτῇ βασιλικῶν λέκτρων τυχεῖν ;
τί δ ὃ νεοχμὸν ἀπ ἐμέθεν ἐλάβετε τέκος , ποῦ μοι 0 ;
πολυξένην ἔλεξας , ἢ τίν ἱστορεῖς ;
ταύταν 0 ·
τῷ πάλος ἔζευξεν ;
τύμβῳ τέτακται προσπολεῖν Ἀχιλλέως .
ὤμοι ἐγώ 0 ·
τάφῳ πρόσπολον ἐτεκόμαν .
ἀτὰρ τίς ὅδ ἢ νόμος ἢ τί θέσμιον , ὦ φίλος , Ἑλλάνων 0 ;
εὐδαιμόνιζε παῖδα σήν ·
ἔχει καλῶς .
τί τόδ ἔλακες ;
ἆρά μοι ἀέλιον λεύσσει ;
ἔχει πότμος νιν , ὥστ ἀπηλλάχθαι πόνων .
καὶ τήνδ Ἀχιλλέως ἔλαβε παῖς ἐξαίρετον .
ἰθάκης Ὀδυσσεὺς ἔλαχ ἄναξ δούλην σ ἔχειν .
ἄρασσε κρᾶτα κούριμον , ἕλκ ὀνύχεσσι δίπτυχον παρειάν .
μυσαρῷ δολίῳ λέλογχα φωτὶ δουλεύειν , πολεμίῳ δίκας , παρανόμῳ δάκει , ὃς πάντα τ ἀκεῖθεν ἐνθάδ ε στρέφει , τὰ δ ἀντίπαλ αὖθις ἐκεῖσε διπτύχῳ γλώσσᾳ φίλα τὰ πρότερ ἄφιλα τιθέμενος πάντων 0 .
γοᾶσθ , ὦ Τρῳάδες , με .
ἐπὶ καλὸν γὰρ ἔρχομαι ὑμέναιον , ἀπολέσασα τ οὐμαυτῆς τέκνον .
τάλαινα Τροία , μυρίους ἀπώλεσας μιᾶς γυναικὸς καὶ λέχους στυγνοῦ χάριν .
ἄγε παῖ , φίλιον πρόσπτυγμα μεθεὶς μητρὸς μογερᾶς , βαῖνε πατρῴων πύργων ἐπ ἄκρας στεφάνας , ὅθι σοι πνεῦμα μεθεῖναι ψῆφος ἐκράνθη .
λαμβάνετ αὐτόν .
τὰ δὲ τοιάδε χρὴ κηρυκεύειν , ὅστις ἄνοικτος καὶ ἀναιδείᾳ τῆς ἡμετέρας γνώμης μᾶλλον φίλος ἐστίν .
ὦ τέκνον , ὦ παῖ παιδὸς μογεροῦ , συλώμεθα σὴν ψυχὴν ἀδίκως μήτηρ κ ἀγώ .
τί πάθω ;
τί σ ἐγώ , δύσμορε , δράσω ;
τάδε σοι δίδομεν πλήγματα κρατὸς στέρνων τε κόπους ·
τῶνδε γὰρ ἄρχομεν .
οἲ γὼ πόλεως , οἴμοι δὲ σέθεν 0 ·
τί γὰρ οὐκ ἔχομεν ;
τίνος ἐνδέομεν μὴ οὐ πανσυδίᾳ χωρεῖν ὀλέθρου διὰ παντός ;
μελισσοτρόφου Σαλαμῖνος ὦ βασιλεῦ Τελαμών , νάσου περικύμονος οἰκήσας ἕδραν τᾶς ἐπικεκλιμένας ὄχθοις ἱεροῖς , ἵν ἐλαίας πρῶτον ἔδειξε κλάδον γλαυκᾶς Ἀθάνα , οὐράνιον στέφανον λιπαραῖσί τε κόσμον Ἀθήναις , ἔβας ἔβας τῷ τοξοφόρῳ συναρι  στεύων ἅμ Ἀλκμήνας γόνῳ Ἴλιον Ἴλιον ἐκπέρσων πόλιν ἁμετέραν τὸ πάροιθεν ·
ὅθ Ἑλλάδος ἄγαγε πρῶτον ἄνθος ἀτυζόμενος πώλων , Σιμόεντι δ ἐπ εὐρείτᾳ πλάταν ἔσχασε ποντοπόρον καὶ ναύδετ ἀνήψατο πρυμνᾶν καὶ χερὸς εὐστοχίαν ἐξεῖλε ναῶν , Λαομέδοντι φόνον ·
κανόνων δὲ τυκίσματα Φοίβου πυρὸς φοίνικι πνοᾷ καθελὼν Τροίας ἐπόρθησε χθόνα .
αἰνῶ μὲν οὖν τοῦδ ἀνδρὸς ἐσδοχὰς δόμων , ἐβουλόμην δ ἄν , εἰ κασίγνητός με σὸς ἐς εὐτυχοῦντας ἦγεν εὐτυχῶν δόμους .
ἴσως δ ἂν ἔλθοι ·
λοξίου γὰρ ἔμπεδοι χρησμοί , βροτῶν δὲ μαντικὴν χαίρειν ἐῶ 0 .
νῦν ἢ πάροιθεν μᾶλλον , Ἠλέκτρα , χαρᾷ θερμαινόμεσθα καρδίαν 0 ·
ἴσως γὰρ ἂν μόλις προβαίνουσ ἡ τύχη σταίη καλῶς .
ὦ τλῆμον , εἰδὼς δωμάτων χρείαν σέθεν τί τούσδ ἐδέξω μείζονας σαυτοῦ ξένους ;
εἴπερ εἰσὶν ὡς δοκοῦσιν εὐγενεῖς , οὐκ ἔν τε μικροῖς ἔν τε μὴ στέρξουσ ὁμῶς 0 ;
ἐπεί νυν ἐξήμαρτες ἐν σμικροῖσιν ὤν , ἔλθ ὡς παλαιὸν τροφὸν ἐμοῦ φίλον πατρός , ὃς ἀμφὶ ποταμὸν Τάναον Ἀργείας ὅρους τέμνοντα γαίας Σπαρτιάτιδός τε γῆς ποίμναις ὁμαρτεῖ πόλεος ἐκβεβλημένος 0 ·
κέλευε δ αὐτὸν τῶνδ ἐμοὐσαφιγμένων ἐλθεῖν , ξένων τ ἐς δαῖτα πορσῦναί τινα .
ἡσθήσεταί τοι καὶ προσεύξεται θεοῖς , ζῶντ εἰσακούσας παῖδ ὃν ἐκσῴζει ποτέ .
οὐ γὰρ πατρῴων ἐκ δόμων μητρὸς πάρα λάβοιμεν ἄν τι ·
πικρὰ δ ἀγγείλαιμεν ἄν , εἰ ζῶντ Ὀρέστην ἡ τάλαιν αἴσθοιτ ἔτι .
ἀλλ , εἰ δοκεῖ σοι , τούσδ ἀπαγγελῶ λόγους γέροντι ·
χώρει δ ἐς δόμους ὅσον τάχος καὶ τ ἄνδον ἐξάρτυε .
πολλά τοι γυνὴ χρῄζουσ ἂν εὕροι δαιτὶ προσφορήματα .
ἔστιν δὲ δὴ τοσαῦτά γ ἐν δόμοις ἔτι , ὥσθ ἕν γ ἐπ ἦμαρ τούσδε πληρῶσαι βορᾶς .
ἐν τοῖς τοιούτοις δ ἡνίκ ἂν γνώμης πέσω , σκοπῶ τὰ χρήμαθ ὡς ἔχει μέγα σθένος , ξένοις τε δοῦναι σῶμά τ ἐς νόσους πεσὸν δαπάναισι σῷσαι ·
τῆς δ ἐφ ἡμέραν βορᾶς ἐς σμικρὸν ἥκει ·
πᾶς γὰρ ἐμπλησθεὶς ἀνὴρ ὁ πλούσιός τε χὡ πένης ἴσον φέρει .
κλειναὶ νᾶες , αἵ ποτ ἔβατε Τροίαν τοῖς ἀμετρήτοις ἐρετμοῖς πέμπουσαι χοροὺς μετὰ Νηρῄδων , ἵν ὁ φίλαυλος ἔπαλλε δελ  φὶς πρῴραις κυανεμβόλοι  σιν εἱλισσόμενος , πορεύων τὸν τᾶς Θέτιδος κοῦφον ἅλμα ποδῶν Ἀχιλῆ σὺν Ἀγαμέμνονι Τρωίας ἐπὶ Σιμουντίδας ἀκτάς .
νηρῇδες δ Εὐβοῖδας ἄκρας λιποῦσαι μόχθους ἀσπιστὰς ἀκμόνων Ἡφαίστου χρυσέων ἔφερον τευχέων , ἀνά τε Πήλιον ἀνά τε πρυ  μνὰς Ὄσσας ἱερᾶς νάπας Νυμφαίας σκοπιὰς κόρας μάτευσ , ἔνθα πατὴρ ἱππότας τρέφεν Ἑλλάδι φῶς Θέτιδος εἰνάλιον γόνον ταχύπορον πόδ Ἀτρείδαις .
ἰλιόθεν δ ἔκλυόν τινος ἐν λιμέσιν Ναυπλίοισι βεβῶτος τᾶς σᾶς , ὦ Θέτιδος παῖ , κλεινᾶς ἀσπίδος ἐν κύκλῳ τοιάδε σήματα , δείματα Φρύγια , τετύχθαι ·
περιδρόμῳ μὲν ἴτυος ἕδρᾳ Περσέα λαιμοτόμαν ὑπὲρ ἁλὸς ποτανοῖσι πεδί  λοισι φυὰν Γοργόνος ἴ  σχειν , Διὸς ἀγγέλῳ σὺν Ἑρ  μᾷ , τῷ Μαί  ας ἀγροτῆρι κούρῳ ·
ἐν δὲ μέσῳ κατέλαμπε σάκει φαέθων κύκλος ἀελίοιο ἵπποις ἂμ πτεροέσσαις ἄστρων τ αἰθέριοι χοροί , Πλειάδες , Ὑάδες , Ἕκτορος ὄμμασι τροπαῖοι ·
ἐπὶ δὲ χρυσοτύπῳ κράνει Σφίγγες ὄνυξιν ἀοίδιμον ἄγραν φέρουσαι ·
περιπλεύ  ρῳ δὲ κύτει πύρπνοος ἔ  σπευδε δρόμῳ λέαινα χαλ  αῖς Πειρη  ναῖον ὁρῶσα πῶλον .
ἄορι δ ἐν φονίῳ τετραβάμονες ἵπποι ἔπαλ  λον , κελαινὰ δ ἀμφὶ νῶθ ἵετο κόνις .
τοιῶνδ ἄνακτα δοριπόνων ἔκανεν ἀνδρῶν , Τυνδαρίς , σὰ λέχεα , κακόφρων κούρα .
τοιγάρ σέ ποτ οὐρανίδαι πέμψουσιν θανάτοις ·
ἦ σὰν ἔτ ἔτι φόνιον ὑπὸ δέραν ὄψομαι αἷμα χυθὲν σιδάρῳ .
ποῦ ποῦ νεᾶνις πότνι ἐμὴ δέσποινά τε , Ἀγαμέμνονος παῖς , ὅν ποτ ἐξέθρεψ ἐγώ 0 ;
ὡς πρόσβασιν τῶνδ ὀρθίαν οἴκων ἔχει ῥυσῷ γέροντι τῷδε προσβῆναι ποδί .
ὅμως δὲ πρός γε τοὺς φίλους ἐξελκτέον διπλῆν ἄκανθαν καὶ παλίρροπον γόνυ .
ὦ θύγατερ  ἄρτι γάρ σε πρὸς δόμοις ὁρῶ  ἥκω φέρων σοι τῶν ἐμῶν βοσκημάτων ποίμνης νεογνὸν θρέμμ ὑποσπάσας τόδε στεφάνους τε τευχέων τ ἐξελὼν τυρεύματα , παλαιόν τε θησαύρισμα Διονύσου τόδε ὀσμῇ κατῆρες , μικρόν , ἀλλ ἐπεσβαλεῖν ἡδὺ σκύφον τοῦδ ἀσθενεστέρῳ ποτῷ .
ἴτω φέρων τις τοῖς ξένοις τάδ ἐς δόμους ·
ἐγὼ δὲ τρύχει τῷδ ἐμῶν πέπλων κόρας δακρύοισι τέγξας ἐξομόρξασθαι θέλω .
τί δ , ὦ γεραιέ , διάβροχον τόδ ὄμμ ἔχεις ;
μῶν τ ἀμὰ διὰ χρόνου σ ἀνέμνησεν κακά ;
ἢ τὰς Ὀρέστου τλήμονας φυγὰς στένεις καὶ πατέρα τὸν ἐμόν , ὅν ποτ ἐν χεροῖν ἔχων ἀνόνητ ἔθρεψας σοί τε καὶ τοῖς σοῖς φίλοις ;
ἀνόνηθ ·
ὅμως δ οὖν τοῦτό γ οὐκ ἠνεσχόμην .
ἦλθον γὰρ αὐτοῦ πρὸς τάφον πάρεργ ὁδοῦ καὶ προσπεσὼν ἔκλαυσ ἐρημίας τυχών , σπονδάς τε , λύσας ἀσκὸν ὃν φέρω ξένοις , ἔσπεισα , τύμβῳ δ ἀμφέθηκα μυρσίνας .
πυρᾶς δ ἐπ αὐτῆς οἶν μελάγχιμον πόκῳ σφάγιον ἐσεῖδον αἷμά τ οὐ πάλαι χυθὲν ξανθῆς τε χαίτης βοστρύχους κεκαρμένους .
κ ἀθαύμασ , ὦ παῖ , τίς ποτ ἀνθρώπων ἔτλη πρὸς τύμβον ἐλθεῖν ·
οὐ γὰρ Ἀργείων γέ τις 0 .
ἀλλ ἦλθ ἴσως που σὸς κασίγνητος λάθρᾳ , μολὼν δ ἐθαύμασ ἄθλιον τύμβον πατρός .
σκέψαι δὲ χαίτην προστιθεῖσα σῇ κόμῃ , εἰ χρῶμα τ αὐτὸν κουρίμης ἔσται τριχός ·
φιλεῖ γάρ , αἷμα τ αὐτὸν οἷς ἂν ᾖ πατρός , τὰ πόλλ ὅμοια σώματος πεφυκέναι .
οὐκ ἄξι ἀνδρός , ὦ γέρον , σοφοῦ λέγεις , εἰ κρυπτὸν ἐς γῆν τήνδ ἂν Αἰγίσθου φόβῳ δοκεῖς ἀδελφὸν τὸν ἐμὸν εὐθαρσῆ μολεῖν .
ἔπειτα χαίτης πῶς συνοίσεται πλόκος , ὁ μὲν παλαίστραις ἀνδρὸς εὐγενοῦς τραφείς , ὁ δὲ κτενισμοῖς θῆλυς 0 1 ;
ἀλλ ἀμήχανον 0 .
πολλοῖς δ ἂν εὕροις βοστρύχους ὁμοπτέρους καὶ μὴ γεγῶσιν αἵματος τ αὐτοῦ , γέρον .
σὺ δ εἰς ἴχνος βᾶσ ἀρβύλης σκέψαι βάσιν εἰ σύμμετρος σῷ ποδὶ γενήσεται , τέκνον .
πῶς δ ἂν γένοιτ ἂν ἐν κραταιλέῳ πέδῳ γαίας ποδῶν ἔκμακτρον ;
εἰ δ ἔστιν τόδε , δυοῖν ἀδελφοῖν ποὺς ἂν οὐ γένοιτ ἴσος ἀνδρός τε καὶ γυναικός , ἀλλ ἅρσην κρατεῖ .
οὐκ ἔστιν , εἰ καὶ γῆν κασίγνητος μολών , κερκίδος ὅτῳ γνοίης ἂν ἐξύφασμα σῆς , ἐν ᾧ ποτ αὐτὸν ἐξέκλεψα μὴ θανεῖν ;
οὐκ οἶσθ , Ὀρέστης ἡνίκ ἐκπίπτει χθονός , νέαν μ ἔτ οὖσαν ;
εἰ δὲ κ ἄκρεκον πέπλους , πῶς ἂν τότ ὢν παῖς τ αὐτὰ νῦν ἔχοι φάρη , εἰ μὴ ξυναύξοινθ οἱ πέπλοι τῷ σώματι ;
ἀλλ ἤ τις αὐτοῦ τάφον ἐποικτίρας ξένος ἐκείρατ , ἢ τῆσδε σκοποὺς λαβὼν χθονὸς  οἱ δὲ ξένοι ποῦ 0 ;
βούλομαι γὰρ εἰσιδὼν αὐτοὺς ἔρεσθαι σοῦ κασιγνήτου πέρι .
οἵδ ἐκ δόμων βαίνουσι λαιψηρῷ ποδί .
ἀλλ εὐγενεῖς μέν , ἐν δὲ κιβδήλῳ τόδε 0 1 ·
πολλοὶ γὰρ ὄντες εὐγενεῖς εἰσιν κακοί .
ὅμως δέ 0 .
χαίρειν τοὺς ξένους προσεννέπω .
χαῖρ , ὦ γεραιέ .
τοῦ ποτ , Ἠλέκτρα , τόδε παλαιὸν ἀνδρὸς λείψανον φίλων κυρεῖ ;
οὗτος τὸν ἁμὸν πατέρ ἔθρεψεν , ὦ ξένε .
ὅδ ὃς σὸν ἐξέκλεψε σύγγονον 0 ;
ὅδ ἔσθ ὁ σώσας κεῖνον , εἴπερ ἔστ ἔτι .
τί μ ἐσδέδορκεν ὥσπερ ἀργύρου σκοπῶν λαμπρὸν χαρακτῆρ 0 ;
ἢ προσεικάζει μέ τῳ ;
ἴσως Ὀρέστου σ ἥλιχ ἥδεται βλέπων .
φίλου γε φωτός 0 .
τί δὲ κυκλεῖ πέριξ πόδα 0 ;
κ αὐτὴ τόδ εἰσορῶσα θαυμάζω , ξένε .
ὦ πότνι , εὔχου , θύγατερ Ἠλέκτρα , θεοῖς .
τί τῶν ἀπόντων ἢ τί τῶν ὄντων πέρι 0 ;
λαβεῖν φίλον θησαυρόν , ὃν φαίνει θεός 0 .
καλῶ θεούς .
ἢ τί δὴ λέγεις , γέρον ;
βλέψον νυν ἐς τόνδ , ὦ τέκνον , τὸν φίλτατον .
πάλαι δέδορκα , μὴ σύ γ οὐκέτ εὖ φρονῇς .
οὐκ εὖ φρονῶ γὼ σὸν κασίγνητον βλέπων ;
πῶς εἶπας , ὦ γεραί , ἀνέλπιστον λόγον ;
ὁρᾶν Ὀρέστην τόνδε τὸν Ἀγαμέμνονος .
ποῖον χαρακτῆρ εἰσιδών , ᾧ πείσομαι ;
οὐλὴν παρ ὀφρύν , ἥν ποτ ἐν πατρὸς δόμοις νεβρὸν διώκων σοῦ μέθ ᾑμάχθη πεσών .
ὁρῶ μὲν πτώματος τεκμήριον .
ἔπειτα μέλλεις προσπίτνειν τοῖς φιλτάτοις ;
ἀλλ οὐκέτ , ὦ γεραιέ ·
συμβόλοισι γὰρ τοῖς σοῖς πέπεισμαι θυμόν .
ὦ χρόνῳ φανείς , ἔχω σ ἀέλπτως  κ ἀξ ἐμοῦ γ ἔχῃ χρόνῳ .
οὐδέποτε δόξασα 0 .
οὐ δ ἐγὼ γὰρ ἤλπισα .
ἐκεῖνος εἶ σύ ;
σύμμαχός γέ σοι μόνος 0 .
ἢν δ ἀνσπάσωμαί γ ὃν μετέρχομαι βόλον  πέποιθα δ ·
ἢ χρὴ μηκέθ ἡγεῖσθαι θεούς , εἰ τ ἄδικ ἔσται τῆς δίκης ὑπέρτερα .
ἔμολες ἔμολες , ὤ , χρόνιος ἁμέρα , κατέλαμψας , ἔδειξας ἐμφανῆ πόλει πυρσόν , ὃς παλαιᾷ φυγᾷ πατρίων ἀπὸ δωμάτων τάλας ἀλαίνων ἔβα .
θεὸς αὖ θεὸς ἁμετέραν τις ἄγει νίκαν , ὦ φίλα .
ἄνεχε χέρας , ἄνεχε λόγον , ἵει λιτὰς ἐς θεούς , τύχᾳ σοι τύχᾳ κασίγνητον ἐμβατεῦσαι πόλιν .
φίλας μὲν ἡδονὰς ἀσπασμάτων ἔχω , χρόνῳ δὲ κ αὖθις αὐτὰ δώσομεν .
σὺ δ , ὦ γεραιέ  καίριος γὰρ ἤλυθες  λέξον , τί δρῶν ἂν φονέα τεισαίμην πατρός ;
ἔστιν τί μοι κατ Ἄργος εὐμενὲς φίλων ;
ἢ πάντ ἀνεσκευάσμεθ , ὥσπερ αἱ τύχαι 0 ;
τῷ ξυγγένωμαι ;
νύχιος ἢ καθ ἡμέραν 0 ;
ποίαν ὁδὸν τραπώμεθ εἰς ἐχθροὺς ἐμούς ;
ὦ τέκνον , οὐδεὶς δυστυχοῦντί σοι φίλος 0 .
εὕρημα γάρ τοι χρῆμα γίγνεται τόδε , κοινῇ μετασχεῖν τ ἀγαθοῦ καὶ τοῦ κακοῦ .
σὺ δ  ἐκ βάθρων γὰρ πᾶς ἀνῄρησαι φίλοις οὐ δ ἐλλέλοιπας ἐλπίδ  ἴσθι μου κλύων , ἐν χειρὶ τῇ σῇ πάντ ἔχεις καὶ τῇ τύχῃ , πατρῷον οἶκον καὶ πόλιν λαβεῖν σέθεν .
τί δῆτα δρῶντες τοῦδ ἂν ἐξικοίμεθα ;
κτανὼν Θυέστου παῖδα σήν τε μητέρα .
ἥκω πὶ τόνδε στέφανον ·
ἀλλὰ πῶς λάβω ;
τειχέων μὲν ἐλθὼν ἐντὸς οὐ δ ἂν εἰ θέλοις .
φρουραῖς κέκασται δεξιαῖς τε δορυφόρων ;
φοβεῖται γάρ σε κ οὐχ εὕδει σαφῶς .
σὺ δὴ τ οὐνθένδε βούλευσον , γέρον .
κ ἀμοῦ γ ἄκουσον ·
ἄρτι γάρ μ ἐσῆλθέ τι .
ἐσθλόν τι μηνύσειας , αἰσθοίμην δ ἐγώ .
Αἴγισθον εἶδον , ἡνίχ εἷρπον ἐνθάδε .
προσηκάμην τὸ ῥηθέν .
ἐν ποίοις τόποις 0 ;
ἀγρῶν πέλας τῶνδ ἱπποφορβίων ἔπι .
τί δρῶνθ 0 ;
ὁρῶ γὰρ ἐλπίδ ἐξ ἀμηχάνων .
νύμφαις ἐπόρσυν ἔροτιν , ὡς ἔδοξέ μοι .
τροφεῖα παίδων ἢ πρὸ μέλλοντος τόκου 0 ;
βουσφαγεῖν ὡπλίζετο .
πόσων μετ ἀνδρῶν 0 ;
ἢ μόνος δμώων μέτα 0 ;
οὐδεὶς παρῆν Ἀργεῖος , οἰκεία δὲ χείρ 0 .
οὔ πού τις ὅστις γνωριεῖ μ ἰδών , γέρον 0 ;
δμῶες μέν εἰσιν , οἳ σέ γ οὐκ εἶδόν ποτε .
ἡμῖν ἂν εἶεν , εἰ κρατοῖμεν , εὐμενεῖς ;
δούλων γὰρ ἴδιον τοῦτο , σοὶ δὲ σύμφορον 0 1 .
πῶς οὖν ἂν αὐτῷ πλησιασθείην ποτέ ;
στείχων ὅθεν σε βουθυτῶν ἐσόψεται .
ὁδὸν παρ αὐτήν , ὡς ἔοικ , ἀγροὺς ἔχει ;
ὅθεν γ ἰδών σε δαιτὶ κοινωνὸν καλεῖ .
πικρόν γε συνθοινάτορ , ἢν θεὸς θέλῃ 0 .
τ οὐνθένδε πρὸς τὸ πῖπτον αὐτὸς ἐννόει .
καλῶς ἔλεξας .
ἡ τεκοῦσα δ ἐστὶ ποῦ ;
ἄργει 0 ·
παρέσται δ οὖν πόσει θοίνην ἔπι .
τί δ οὐχ ἅμ ἐξωρμᾶτ ἐμὴ μήτηρ πόσει ;
ψόγον τρέμουσα δημοτῶν ἐλείπετο .
ξυνῆχ ·
ὕποπτος οὖσα γιγνώσκει πόλει .
τοιαῦτα 0 ·
μισεῖται γὰρ ἀνόσιος γυνή .
πῶς οὖν ἐκείνην τόνδε τ ἐν τ αὐτῷ κτενῶ ;
ἐγὼ φόνον γε μητρὸς ἐξαρτύσομαι .
καὶ μὴν ἐκεῖνά γ ἡ τύχη θήσει καλῶς .
ὑπηρετείτω μὲν δυοῖν ὄντοιν ὅδε .
εὑρίσκεις δὲ μητρὶ πῶς φόνον ;
λέγ , ὦ γεραιέ , τάδε Κλυταιμήστρᾳ μολών ·
λεχώ μ ἀπάγγελλ οὖσαν ἄρσενος τόκῳ .
πότερα πάλαι τεκοῦσαν ἢ νεωστὶ δή 0 ;
δέχ ἡλίους , ἐν οἷσιν ἁγνεύει λεχώ .
καὶ δὴ τί τοῦτο μητρὶ προσβάλλει φόνον ;
ἥξει κλύουσα λόχιά μου νοσήματα .
τί δ αὐτῇ σοῦ μέλειν δοκεῖς , τέκνον ;
καὶ δακρύσει γ ἀξίωμ ἐμῶν τόκων .
ἴσως 0 ·
πάλιν τοι μῦθον ἐς καμπὴν ἄγε .
ἐλθοῦσα μέντοι δῆλον ὡς ἀπόλλυται 0 .
καὶ μὴν ἐπ αὐτάς γ εἶσι σῶν δόμων πύλας .
οὐκοῦν τραπέσθαι σμικρὸν εἰς Ἅιδου τόδε 0 ;
εἰ γὰρ θάνοιμι τοῦτ ἰδὼν ἐγώ ποτε .
πρώτιστα μέν νυν τῷδ ὑφήγησαι , γέρον  Αἴγισθος ἔνθα νῦν θυηπολεῖ θεοῖς ;
ἔπειτ ἀπαντῶν μητρὶ τ ἀπ ἐμοῦ φράσον .
ὥστ αὐτά γ ἐκ σοῦ στόματος εἰρῆσθαι δοκεῖν .
σὸν ἔργον ἤδη 0 ·
πρόσθεν εἴληχας φόνου .
στείχοιμ ἄν , εἴ τις ἡγεμὼν γίγνοιθ ὁδοῦ .
καὶ μὴν ἐγὼ πέμποιμ ἂν οὐκ ἀκουσίως .
ὦ Ζεῦ Πατρῷε , καὶ Τροπαῖ ἐχθρῶν γενοῦ  οἴκτιρέ θ ἡμᾶς ·
οἰκτρὰ γὰρ πεπόνθαμεν  οἴκτιρε δῆτα σούς γε φύντας ἐκγόνους .
ἥρα τε , βωμῶν ἣ Μυκηναίων κρατεῖς  νίκην δὸς ἡμῖν , εἰ δίκαι αἰτούμεθα .
δὸς δῆτα πατρὸς τοῖσδε τιμωρὸν δίκην .
σύ τ , ὦ κάτω γῆς ἀνοσίως οἰκῶν πάτερ  καὶ Γαῖ ἄνασσα , χεῖρας ᾗ δίδωμ ἐμὰς  ἄμυν ἄμυνε τοῖσδε φιλτάτοις τέκνοις .
νῦν πάντα νεκρὸν ἐλθὲ σύμμαχον λαβών .
οἵπερ γε σὺν σοὶ Φρύγας ἀνήλωσαν δορὶ  χὥσοι στυγοῦσιν ἀνοσίους μιάστορας .
ἤκουσας , ὦ δείν ἐξ ἐμῆς μητρὸς παθών ;
πάντ , οἶδ , ἀκούει τάδε πατήρ ·
στείχειν δ ἀκμή 0 .
καί σοι προφωνῶ πρὸς τάδ Αἴγισθον θανεῖν ·
ὡς εἰ παλαισθεὶς πτῶμα θανάσιμον πεσῇ , τέθνηκα κ ἀγώ , μηδέ με ζῶσαν λέγε ·
παίσω γὰρ ἧπαρ τ οὐμὸν ἀμφήκει ξίφει .
δόμων ἔσω βᾶσ εὐτρεπὲς ποήσομαι .
ὡς ἢν μὲν ἔλθῃ πύστις εὐτυχὴς σέθεν , ὀλολύξεται πᾶν δῶμα ·
θνῄσκοντος δέ σου τ ἀναντί ἔσται τῶνδε ·
ταῦτά σοι λέγω .
πάντ οἶδα .
πρὸς τάδ ἄνδρα γίγνεσθαί σε χρή .
ὑμεῖς δέ μοι , γυναῖκες , εὖ πυρσεύετε κραυγὴν ἀγῶνος τοῦδε ·
φρουρήσω δ ἐγὼ πρόχειρον ἔγχος χειρὶ βαστάζουσ ἐμῇ .
οὐ γάρ ποτ ἐχθροῖς τοῖς ἐμοῖς νικωμένη δίκην ὑφέξω , σῶμ ἐμὸν καθυβρίσαι 0 .